Johannes Tasa

Johannes Tasa (sündinud 23. novembril 1950 Tallinnas) on eesti orienteeruja.

Haridus
Lõpetas 1969. aastal Tallinna Polütehnikumi raadiolevi ja side erialal.

Töö
1968. aastast töötas ta raadioaparatuuri montöörina Eesti NSV Riiklikus Televisiooni- ja Raadiokomitees. 1972. aastast töötas ta elektrikuna S. Kirovi nimelises näidiskalurikolhoosis. 1976. aastast oli ta elektrik Tallinna Rajoonidevahelises Põllumajandustehnika Tootmiskoondises.Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat, 1985. Lk 253 (kaader 255) 1994. aastast on tehnoloogialiinide ja tootmisprotsesside juht- ja kontrollseadmete remondi ja automaatikaseadmete paigaldusega tegeleva OÜ Kirsten juhataja ja omanik. 

Sporditulemused
Harrastab orienteerumist 1960. aastatest, tema treener oli Tõnu Raid. 1970. aastal võitis Tallinna Polütehnikumi võistkonnas Jüriööjooksu.Vello Viirsalu. Eesti orienteerumise sünd ja hiilgeaastad 1959–1970. Eesti Entsüklopeediakirjastus. 2006

Orienteerumisjooksu Eesti meistrivõistlustel võitis aastatel 1971–1987 12 kuld-, 8 hõbe- ja 5 pronksmedalit. Suusaorienteerumise Eesti NSV meistrivõistlustel võitis aastatel 1973–1979 2 kulda ja 4 pronksi. NSV Liidu meistrivõistlustel orienteerumisjooksus võitis Eesti teatemeeskonna koosseisus kulla 1981. aastal (meeskonnas Arvo Kivikas, Nikolai Järveoja ja Johannes Tasa) ja 1982. aastal (meeskonnas Kalle Luuk, Arvo Kivikas, Nikolai Järveoja ja Johannes Tasa). Lisaks võitnud 6 kulda NSV Liidu esivõistlustel – individuaalselt 1976 ja 1979 ning teatemeeskonna koosseisus aastatel 1971, 1973, 1975 ja 1978. Aastatel 1971–1982 võistles 10 korral NSV Liidu koondises.Eesti spordi biograafiline leksikon. Johannes Tasa

Kergejõustiku Eesti meistrivõistlustel võitis 1974. aastal pronksmedali 5000 meetri jooksus ja 1978. aastal hõbemedali 12 km murdmaajooksus, lisaks võitnud 2 hõbedat ja pronksi 4x1500 m teatejooksus.

Rogainis võitnud meessuperveteranide klassis koos Arvo Kivikaga MMil kulla (2008), 3 hõbedat (2010, 2012, 2014) ja pronksi (2013), EMil 2 kulda (2010, 2012), 2 hõbedat (2007, 2011) ja pronksi (2013).

Sporditegelasena
Olnud Eesti Orienteerumisföderatsiooni presiidiumi liige, aastatel 1975–1982 treenerite nõukogu liige ja 1988–1992 Eesti Orienteerumisliidu volikogu juhataja.

Joonistanud orienteerumiskaarte.Johannes Tasa orienteerumiskaardid Eesti Orienteerumisliidu andmebaasis (1975–1988)

Tegevus Eesti NSV valitsusasutustes
Aastatel 1985–1990 oli ta Eesti NSV XI Ülemnõukogu liige, kuulus noorsookomisjoni.

Tunnustus
1971 – NSV Liidu meistersportlane orienteerumises
1986 – spordiühing Jõu auliige

Isiklikku
Ta on abielus Hilla Tasaga, kes on samuti tulnud orienteerumisjooksus Eesti meistriks. Ka tema vend Voldemar Tasa on orienteeruja ja sporditegelane.

Viited

Välislingid

Toomas Aring. 6. üleliiduliste orienteerumisvõistluste võidukas teatemeeskond (vasakult) Arvo Kivikas, Jaan Miljan ja Johannes Tasa. 1973. Rahvusarhiivi fotode andmebaas
Toomas Aring. NSV Liidu meister suundorienteerumises Johannes Tasa. 1982. Rahvusarhiivi fotode andmebaas
Eesti filmi andmebaas. Spordimehed - rahvamehed. Ringvaade „Nõukogude Eesti“ nr 4 (1985)
Johannes Tasa – jahimees, kelle jaoks laskmine polegi oluline. Eesti Elu.ee, 7. oktoober 2012

Kategooria:Eesti orienteerujad
Kategooria:Eesti kergejõustiklased
Kategooria:Eesti NSV XI Ülemnõukogu liikmed
Kategooria:Jõu auliikmed
Kategooria:Sündinud 1950